Document ID: /fineweb-2-swissfilter-quality_10-filterrobots/filtered/02038.jsonl.gz/1249

Suenter ch'il gieu a chasa è ì a fin pari cun 1:1, ha il HCD gudagnà ordaifer il gieu da return cleramain cun 4:1.
Grazia a gols da Axelsson e Corvi manavan ils da Tavau gia suenter 10 minutas cun 2:0. All'entschatta dal segund terz ha Forssell sajettà il 1:2 per ils svedais. Quai è dentant restà il sulet gol per il club favurisà da Skelleftea. Cun in shorthander en la 51avla minuta ha Ambühl decis la partida. Lindgren ha lura anc fatg il 4:1 cun in sajet sin il gol vid.
En il mezfinal frunta il HCD il schaner 2016 sin il club svedais Frölunda Göteborg.
RR novitads 22.00